**การมีส่วนร่วมของครูในการประกันคุณภาพการศึกษา สหวิทยาเขตเบญจสิริสังกัดสำนักงานเขตพื้นที่การศึกษามัธยมศึกษาเขต 2**

**กมลรัตน์ ตระกูลสถิตย์มั่น และกัลยมน อินทุสุต**

**คณะศึกษาศาสตร์ มหาวิทยาลัยรามคำแหง 10240**

**guilinarak@gmail.com**

**บทคัดย่อ**

 การวิจัยในครั้งนี้มีวัตถุประสงค์เพื่อศึกษาและเปรียบเทียบการมีส่วนร่วมของครูในการประกันคุณภาพการศึกษาสหวิทยาเขตเบญจสิริ สังกัดสำนักงานเขตพื้นที่การศึกษามัธยมศึกษาเขต 2 จำแนกตามระดับการศึกษาและประสบการณ์ในการปฏิบัติงาน กลุ่มตัวอย่างที่ใช้ในการศึกษาครั้งนี้ ได้แก่ ข้าราชการครู ปีการศึกษา 2562 ใช้วิธีการสุ่มอย่างง่ายโดยอาศัยตารางสำเร็จรูปของโคเฮน (Cohen) ได้กลุ่มตัวอย่าง จำนวน 241 คน เครื่องมือที่ใช้ในการวิจัย คือ แบบสอบถามแบ่งเป็น 5 ระดับ มีค่าความเที่ยงตรง (IOC) เท่ากับ 0.80-1.00 และมีค่าความเชื่อมั่น (Reliability) เท่ากับ 0.98 สถิติที่ใช้ในการวิเคราะห์ข้อมูล คือ ค่าความถี่ ค่าร้อยละ ค่าเฉลี่ย () ส่วนเบี่ยงเบนมาตรฐาน (S.D.) ค่าที (t-test) และการวิเคราะห์ความแปรปรวนทางเดียว (One-Way ANOVA) ผลการวิจัยพบว่า 1) ครูมีส่วนร่วมในการประกันคุณภาพการศึกษาสหวิทยาเขตเบญจสิริ สังกัดสำนักงานเขตพื้นที่การศึกษามัธยมศึกษาเขต 2 โดยภาพรวมและรายด้านอยู่ในระดับมาก 2) ครูที่มีระดับการศึกษาและประสบการณ์ในการปฏิบัติงานต่างกัน มีส่วนร่วมในการประกันคุณภาพการศึกษาการศึกษา โดยรวมและรายด้าน ไม่แตกต่างกัน

**คำสำคัญ:** การประกันคุณภาพการศึกษาของโรงเรียน, การมีส่วนร่วมของครู , สหวิทยาเขต

**The Participation of Teachers in Quality Assurance Administrators at Benchasiri School Consortium Under the Jurisdiction of the Secondary Educational Service Area Office 2**

**Kamonrat Trakoonsathitman and Kanyamon Indusuta**

**Faculty of Education Ramkhamhaeng University Bangkok**

**guilinarak@gmail.com**

**Abstract**

The study aimed to investigate and compare participation of teachers toward school quality assurance at Benchasiri School consortium under the Secondary Educational Service Area Office 2, classified by their educational background and working experience. The sample of 241 teachers during academic year of 2019 were recruited in to this study. The proper size of sample was determined using the Cohen table whereas the simple random sampling method was applied in recruiting the members of the sample. A five – point rating scale questionnaire was used as the research instrument which the IOC felt in the range between 0.80 – 1.00 and the Cronbach’s Alpha showed a level of reliability at 0.98. The data were analyzed through the descriptive statistics, independent samples t-test and One-Way Analysis of Variance. The research results were elaborated that 1) teachers performed their participation toward school quality assurance at the high level and 2) teachers with different educational background and working experience were not significant differences overall and in each aspect.

**Keywords:** School Quality Assurance , Participation of Teacher , Consortium

**บทนำ**

“คน” ถือว่าเป็นหัวใจสำคัญของการขับเคลื่อน ซึ่งในอดีตที่ผ่านมาการพัฒนาประเทศไทยจะให้ความสำคัญกับการพัฒนาเศรษฐกิจเป็นหลักจึงส่งผลให้การพัฒนาขาดความสมดุล ประเทศต้องแลกการเจริญเติบโตทางเศรษฐกิจกับความทรุดโทรมของสิ่งแวดล้อม ความเสื่อมโทรมของสังคม และความล้มเหลวในการพัฒนาคน แต่ในประเทศไทย 4.0 นั้น ต้องให้ “คน” เป็นศูนย์กลางในการพัฒนาประเทศ เพื่อให้การพัฒนาเป็นไปได้อย่างมั่นคง มั่งคั่งและยั่งยืน ตามความตั้งใจของรัฐบาล หากแต่การจะให้คนเป็นผู้ขับเคลื่อนและพัฒนาประเทศได้นั้นจึงต้องให้ความสำคัญกับการบริหารจัดการการศึกษาโดยการบริหารจัดการการศึกษาต้องมีพลวัต (dynamic) กล่าวคือ ต้องมีความเข้าใจถึงการเปลี่ยนแปลงต่างๆ ที่เกิดขึ้นในปัจจุบันและที่จะเกิดขึ้นในอนาคต เช่น การปฏิวัติเทคโนโลยี (Technological Revolution) จนนำไปสู่ยุคของการเปลี่ยนแปลงอย่างฉับพลัน (The Age of Disruption) (สุวิทย์ เมษินทรีย์, 2560) การศึกษาเป็นกระบวนการที่ทำให้คนมีความรู้และคุณสมบัติต่าง ๆ ที่ช่วยให้คนนั้นอยู่รอดในโลกได้เป็นประโยชน์ต่อตนเอง ครอบครัวและสังคมส่วนรวม (สมเด็จพระเทพรัตนราชสุดาฯสยามบรมราชกุมารี, 2545) ดังนั้นคุณภาพการศึกษาจึงสะท้อนถึงคุณภาพคนที่เป็นผลผลิตของการจัดการศึกษา ในบริบทของสังคมไทยปัจจุบัน รูปแบบการศึกษาส่วนใหญ่จะเป็นการศึกษาในระบบ สถานศึกษาจึงเป็นหน่วยงานหลักที่มีหน้าที่ในการจัดการศึกษา โดยเฉพาะในระดับการศึกษาขั้นพื้นฐาน

พระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม (ฉบับที่ 2) พ.ศ. 2545 จึงกำหนดให้หน่วยงานต้นสังกัดและสถานศึกษาจัดให้มีระบบการประกันคุณภาพภายในของสถานศึกษา อันนำไปสู่การกำหนดให้มีมาตรฐานการศึกษาขั้นพื้นฐานขึ้น ประกอบกับได้มีการประกาศใช้กฎกระทรวงการประกันคุณภาพการศึกษา พ.ศ. 2561 ได้มีการกำหนดมาตรฐานการศึกษาของสถานศึกษาให้เป็นไปตามมาตรฐานการศึกษาแต่ละระดับและประเภทการศึกษาที่กระทรวงศึกษาธิการประกาศกำหนดพร้อมทั้งจัดทำแผนพัฒนาการจัดการศึกษาของสถานศึกษาที่มุ่งคุณภาพตามมาตรฐานการศึกษา และดำเนินการตามแผนที่กำหนดไว้ จัดให้มีการประเมินผลและตรวจสอบคุณภาพการศึกษาภายในสถานศึกษา ติดตามผลการดำเนินงานเพื่อพัฒนาสถานศึกษาให้มีคุณภาพตามมาตรฐานการศึกษา (สำนักงานคณะกรรมการการศึกษาขั้นพื้นฐาน, 2561) เพื่อทำให้ผู้มีส่วนเกี่ยวข้องทุกฝ่ายเกิดความมั่นใจว่า การจัดการศึกษาของสถานศึกษามีคุณภาพได้มาตรฐาน และคงรักษาไว้ซึ่งมาตรฐานจากการดำเนินงานประกันคุณภาพภายในของสถานศึกษา ด้วยการบริหารจัดการที่มีคุณภาพ โดยใช้การมีส่วนร่วมผู้บริหารและครูในสถานศึกษาร่วมกัน กำหนด เป้าหมายที่ชัดเจน โดยใช้เครื่องมือที่รู้จักอย่างแพร่หลายในกระบวนการประกันคุณภาพภายใน ตามแนวคิดของหลักการบริหารที่เป็นระบบครบวงจร แบบ PDCA คือ 1) ร่วมกันวางแผน (Plan) 2) ร่วมกันปฏิบัติตามแผน (Do) 3) ร่วมกันตรวจสอบ (Check) และ 4) ร่วมกันปรับปรุง/นำไปใช้ (Action) (สำนักทดสอบทางการศึกษา สำนักงานคณะกรรมการการศึกษาขั้นพื้นฐาน, 2556 : 10) ด้วยเหตุนี้ การประกันคุณภาพเป็นหน้าที่ของบุคลากรทุกคนที่ต้องปฏิบัติงานตามภารกิจที่แต่ละ คนได้รับมอบหมาย การประกันคุณภาพต้องเกิดจากความร่วมมือของบุคลากรทุกฝ่ายที่เกี่ยวข้อง และการประกันคุณภาพมุ่งพัฒนางานตามความรับผิดชอบของตนให้มีคุณภาพดียิ่งขึ้นเพราะผลการพัฒนาของแต่ละคนก็คือผลรวมของการพัฒนาทั้งสถานศึกษา (สำนักงานคณะกรรมการการศึกษาขั้นพื้นฐาน, 2561 : 5)

ผลการประเมินคุณภาพการศึกษาภายในของโรงเรียนสหวิทยาเขตเบญจสิริ ในสังกัดสำนักงานเขตพื้นที่การศึกษามัธยมศึกษา เขต 2 พิจารณาเปรียบเทียบย้อนหลัง 3 ปี ตั้งแต่ปี 2559-2561 ปรากฎผลดังนี้ ปีการศึกษา 2559 และปีการศึกษา 2560 พบว่า ผลการประเมินในภาพรวมอยู่ในระดับดีเยี่ยม และปีการศึกษา 2561 พบว่า ผลการประเมินในภาพรวมอยู่ในระดับดีเลิศ จำนวน 5 โรงเรียน และยอดเยี่ยม จำนวน 1 โรงเรียน และผลการประเมินคุณภาพภายนอก รอบที่ 3 (ปีการศึกษา 2554-2558) พบว่า ผลการประเมินในภาพรวมอยู่ในระดับดี จำนวน 5 โรงเรียน และดีมาก จำนวน 1 โรงเรียน แสดงให้เห็นว่าการดำเนินการประกันคุณภาพการศึกษาทั้งการประเมินคุณภาพการศึกษาภายใน (สพฐ.) และการประกันคุณภาพนอก (สมศ.)ของโรงเรียนสหวิทยาเขตเบญจสิริ โรงเรียนมีการพัฒนาคุณภาพการศึกษาอย่างต่อเนื่อง แต่อย่างไรก็ตามจากผลการสังเคราะห์รายงานการประเมินตนเองของสถานศึกษา พบข้อเสนอแนะในประเด็นการสร้างความตระหนักให้แก่บุคลากรทุกคน นับตั้งแต่ผู้บริหารสถานศึกษา ในเรื่องการประกันคุณภาพการศึกษา และให้ความรู้ ความเข้าใจที่ถูกต้องว่าเป็นงานประจำของทุกคน ทั้งการทำหน้าที่หลักในการพัฒนาประเด็นย่อยต่าง ๆ ของแต่ละมาตรฐานและการมีส่วนร่วมพัฒนา (สำนักงานเขตพื้นที่การศึกษามัธยมศึกษา เขต 2, 2559-2561) ด้วยเหตุผลดังกล่าวข้างต้น ทำให้ผู้วิจัยมีความสนใจศึกษาเรื่องการมีส่วนร่วมของครูในการประกันคุณภาพการศึกษา สหวิทยาเขตเบญจสิริ สำนักงานเขตพื้นที่การศึกษามัธยมศึกษาเขต 2 ซึ่งผลที่ได้จากการวิจัยจะเป็นแนวทางในการยกระดับคุณภาพการศึกษาที่เกิดจากการมีส่วนร่วมจากทุกภาคส่วน และนำผลไปวางแผนพัฒนาคุณภาพของนักนักเรียนตามที่กำหนดไว้ เพื่อให้เกิดผลต่อนักเรียนนันันกนนตามมาตรฐานอย่างแท้จริง

**วัตถุประสงค์การวิจัย**

1. เพื่อศึกษาการมีส่วนร่วมของครูในการประกันคุณภาพการศึกษา สหวิทยาเขตเบญจสิริ สังกัดสำนักงานเขตพื้นที่การศึกษามัธยมศึกษาเขต 2
2. เพื่อเปรียบเทียบการมีส่วนร่วมของครูในการประกันคุณภาพการศึกษา สหวิทยาเขตเบญจสิริ สังกัดสำนักงานเขตพื้นที่การศึกษามัธยมศึกษาเขต 2 จำแนกตามระดับการศึกษา และประสบการณ์ในการปฏิบัติงาน

**สมมติฐานการวิจัย**

ครูที่ปฏิบัติการสอนในโรงเรียนสหวิทยาเขตเบญจสิริ สังกัดสำนักงานพื้นที่การศึกษามัธยมศึกษา เขต 2 ที่มีระดับการศึกษาและประสบการณ์ในการปฏิบัติงานต่างกัน มีส่วนร่วมในการประกันคุณภาพการศึกษาแตกต่างกัน

**วิธีดำเนินการวิจัย**

1. ประชากรและกลุ่มตัวอย่าง

1.1ประชากรในการวิจัยครั้งนี้ ได้แก่ ข้าราชการครู ในโรงเรียนสหวิทยาเขตเบญจสิริ สังกัดสำนักงานเขตพื้นที่การศึกษามัธยมศึกษาเขต 2 จำนวน 6 โรงเรียน ปีการศึกษา 2562 จำนวน 651 คน

1.2 กลุ่มตัวอย่างที่ใช้ในการวิจัยครั้งนี้ ได้แก่ ข้าราชการครู จำนวน 241 คน โดยใช้ตารางของ Cohen et al. (2011, p.147) และกำหนดกลุ่มตัวอย่างด้วยวิธีการสุ่มอย่างง่าย (Sample Random Sampling)

2. เครื่องมือเครื่องมือที่ใช้การเก็บรวบรวมข้อมูล

เครื่องมือที่ใช้ในการวิจัยเป็นแบบสอบถาม ประกอบด้วย ข้อมูลพื้นฐาน เกี่ยวกับสถานภาพของผู้ตอบแบบสอบถาม จำแนกตามระดับการศึกษา และประสบการณ์ในการปฏิบัติงาน มีลักษณะเป็นแบบตรวจสอบรายการ(check-List) ข้อมูลเกี่ยวกับการมีส่วนร่วมของครูในการประกันคุณภาพการศึกษา จำนวน 40 ข้อ แบ่งออกเป็น 4 ด้าน ได้แก่ ด้านการวางแผน ด้านการดำเนินงาน ด้านการตรวจสอบ และด้านการปรับปรุงโดยใช้มาตรส่วนประมาณค่า (rating scale) 5 ระดับ คือ มากที่สุด มาก ปานกลาง น้อย น้อยที่สุด และข้อมูลข้อเสนอแนะการมีส่วนร่วมของครูในการประกันคุณภาพการศึกษาโดยใช้คำถามปลายเปิด (Open-Ended Question) ผู้วิจัยสร้างเครื่องมือและตรวจสอบคุณภาพของเครื่องมือ ดังนี้

ศึกษาเอกสาร ตำรา และงานวิจัยที่เกี่ยวข้องกับการมีส่วนร่วมในการประกันคุณภาพการศึกษา เพื่อเป็นแนวทางในการกำหนดกรอบแนวคิดในการวิจัยและการสร้างแบบสอบถาม และนำเสนอผู้ทรงคุณวุฒิ จำนวน 5 ท่าน ตรวจความเที่ยงตรงของเนื้อหาโดยหาค่าดัชนีความสอดคล้องระหว่างข้อคำถาม (Index of objective congruence : IOC)ได้ค่าคะแนนรายข้อตั้งแต่ 0.80 - 1.00 จากนั้นนำแบบสอบถามไปทดลองใช้ (try out)กับครูที่ไม่ใช่กลุ่มตัวอย่าง จำนวน 30 คน นำผลข้อมูลมาหาค่าจำแนกรายข้อและหาค่าความเชื่อมั่นโดยใช้ค่าสัมประสิทธิ์สหสัมพันธ์ของเพียร์สันระหว่างคะแนนรายข้อกับแบบคะแนนรวม (Item - total correlation) ได้ค่าอำนาจจำแนก 0.55 - 0.84 และหาค่าความเชื่อมั่น (Reliability) โดยการหาค่าสัมประสิทธิ์แอลฟ่าของครอนบาค (Cronbach’s Alpha coefficient) ได้ค่าความเชื่อมั่น 0.98

3. การเก็บรวบรวมข้อมูล

 ขอหนังสือจากบัณฑิตศึกษา คณะศึกษาศาสตร์ มหาวิทยาลัยรามคําแหง ถึงผู้บริหารโรงเรียน สหวิทยาเขตเบญจสิริ สำนักงานเขตพื้นที่การศึกษามัธยมศึกษา เขต 2 เพื่อขอความอนุเคราะห์ผู้บริหารโรงเรียนในการเก็บรวบรวมข้อมูล นำแบบสอบถามพร้อมแนบหนังสือข้างต้นส่งไปยังกลุ่มตัวอย่าง เพื่อขอความอนุเคราะห์ในการเก็บรวบรวมข้อมูล และเก็บรวบรวมแบบสอบถามคืนจากกลุ่มตัวอย่างด้วยตนเอง ตามเวลาที่กำหนด ซึ่งได้รับแบบสอบถามกลับคืนครบถ้วนและสมบูรณ์ทุกฉบับ จำนวน 241 ฉบับ นำแบบสอบถามที่สมบูรณ์มาจัดระเบียบข้อมูล และวิเคราะห์ผล

4. การวิเคราะห์ข้อมูลและสถิติที่ใช้

4.1 ข้อมูลเกี่ยวกับข้อมูลพื้นฐานของผู้ตอบแบบสอบถาม ได้แก่ ระดับการศึกษา ประสบการณ์ในการปฏิบัติงานโดยการหาค่าความถี่ (frequency) และค่าร้อยละ (percentage)

 4.2 ข้อมูลเกี่ยวกับการมีส่วนร่วมของครูในการประกันคุณภาพการศึกษา สหวิทยาเขตเบญจสิริ สำนักงานเขตพื้นที่การศึกษามัธยมศึกษา เขต 2 เป็นคำถามแบบมาตราส่วนประมาณค่า (rating scale) ลักษณะข้อคำถามมีคำตอบให้เลือก 5 ระดับกำหนดตามแบบวัดโดยวิธีของลิเคิร์ท (Likert) ได้แก่ มากที่สุด มาก ปานกลาง น้อย น้อยที่สุด โดยการหาค่าเฉลี่ย () และค่าส่วนเบี่ยงเบนมาตรฐาน (S.D.)

 4.3 เปรียบเทียบการมีส่วนร่วมของครูในการการประกันคุณภาพการศึกษา สหวิทยาเขตเบญจสิริ สำนักงานเขตพื้นที่การศึกษามัธยมศึกษา เขต 2 จำแนกตามระดับการศึกษา ด้วยการทดสอบค่าที (t - test) และจำแนกตามประสบการณ์ในการปฏิบัติงาน โดยการวิเคราะห์ความแปรปรวนทางเดียว (One – Way ANOVA) หากพบว่ามีความแตกต่างกันอย่างมีนัยสำคัญทางสถิติที่ระดับ .05 จะนำค่าเฉลี่ยมาทดสอบเป็นรายคู่ตามวิธีการของ Scheffé

 4.4 รวบรวมข้อมูลข้อเสนอแนะการมีส่วนร่วมของครูในการประกันคุณภาพการศึกษา สหวิทยาเขตเบญจสิริ สำนักงานเขตพื้นที่การศึกษามัธยมศึกษา เขต 2

**ผลการวิจัย**

1. ผลการวิเคราะห์ข้อมูลทั่วไปของผู้ตอบแบบสอบถาม พบว่า ครูส่วนใหญ่มีวุฒิการศึกษาในระดับปริญญาตรี จำนวน 190 คน คิดเป็นร้อยละ 78.8 ครูวุฒิการศึกษาสูงกว่าปริญญาตรี จำนวน 51 คน คิดเป็นร้อยละ 21.2 จำแนกตามประสบการณ์ในการปฏิบัติงาน ครูที่มีประสบการณ์น้อยกว่า 3 ปี จำนวน 46 คน คิดเป็นร้อยละ 19.1 ครูมีประสบการณ์ 3-7 ปี จำนวน 164 คน คิดเป็นร้อยละ 68 และครูมีประสบการณ์มากกว่า 7 ปี จำนวน 31 คน คิดเป็นร้อยละ 12.9

2. ผลการวิเคราะห์ค่าสถิติพื้นฐานของการมีส่วนร่วมของครูในการประกันคุณภาพการศึกษา สหวิทยาเขตเบญจสิริ สังกัดสำนักงานเขตพื้นที่การศึกษามัธยมศึกษาเขต 2 ได้ผลการวิเคราะห์ ดังข้อมูลที่ปรากฏ

**ตาราง 1** แสดงค่าเฉลี่ย และส่วนเบี่ยงเบนมาตรฐานของระดับการมีส่วนร่วมของครูในการประกันคุณภาพการศึกษา สหวิทยาเขตเบญจสิริ สังกัดสำนักงานเขตพื้นที่การศึกษามัธยมศึกษาเขต 2 โดยรวมและรายด้าน

|  |  |  |  |
| --- | --- | --- | --- |
| **การมีส่วนร่วม****ในการประกันคุณภาพการศึกษา** |  | **S.D.** | **ระดับ** |
| 1. ด้านการวางแผน
 | 4.05 | .70 | มาก |
| 1. ด้านการดำเนินงาน
 | 4.27 | .54 | มาก |
| 1. ด้านการตรวจสอบ
 | 4.06 | .73 | มาก |
| 1. ด้านการปรับปรุง
 | 4.24 | .62 | มาก |
|  ภาพรวม | 4.16 | .59 | มาก |

จากตาราง 1 ผลการวิเคราะห์ข้อมูล แสดงว่า ครูมีส่วนร่วมในการประกันคุณภาพการศึกษา สหวิทยาเขตเบญจสิริ สังกัดสำนักงานเขตพื้นที่การศึกษามัธยมศึกษาเขต 2 โดยภาพรวมและรายด้านอยู่ในระดับมาก (**= 4.16) และเมื่อพิจารณาเป็นรายด้าน เรียงตามลำดับ 4 ลำดับ ได้แก่ ด้านการดำเนินงาน (** = 4.27) ด้านการปรับปรุง (** = 4.24) ด้านการตรวจสอบ (** = 4.06) และด้านการวางแผน (** = 4.05) ตามลำดับ

**ตาราง 2** ผลการเปรียบเทียบความคิดเห็นการมีส่วนร่วมของครูในการประกันคุณภาพการศึกษา สหวิทยาเขตเบญจสิริ สังกัดสำนักงานเขตพื้นที่การศึกษามัธยมศึกษาเขต 2 จำแนกตามระดับการศึกษา โดยภาพรวมและรายด้าน

|  |  |  |  |
| --- | --- | --- | --- |
| **การมีส่วนร่วมของครู****ในการประกันคุณภาพการศึกษา** | **ระดับการศึกษา** | **t** | **P-Value** |
| **ปริญญาตรี** | **สูงกว่าปริญญาตรี** |
|  | **S.D.** |  | **S.D.** |
| 1. ด้านการวางแผน | 4.06 | .66 | 4.04 | .83 | 0.149 | 0.882 |
| 2. ด้านการดำเนินงาน3. ด้านการตรวจสอบ4. ด้านการปรับปรุง**ภาพรวม** | 4.284.074.28**4.17** | .51.69.57**.56** | 4.234.034.07**4.09** | .65.86.76**.72** | 0.6700.3641.816**0.764** | 0.5030.7170.074**0.448** |

จากตาราง 2 พบว่า ค่า t ไม่มีนัยสำคัญทางสถิติที่ระดับ .05 ทั้งภาพรวมและรายด้าน แสดงว่า ครูที่มีระดับการศึกษาแตกต่างกันมีส่วนร่วมในการประกันคุณภาพการศึกษา สหวิทยาเขตเบญจสิริ สังกัดสำนักงานเขตพื้นที่การศึกษามัธยมศึกษาเขต 2 ไม่แตกต่างกัน

**ตาราง 3** ผลการเปรียบเทียบความคิดเห็นการมีส่วนร่วมของครูในการประกันคุณภาพการศึกษา สหวิทยาเขตเบญจสิริ สำนักงานเขตพื้นที่การศึกษามัธยมศึกษาเขต 2 จำแนกตามประสบการณ์ในการปฏิบัติงาน

|  |  |  |  |  |  |
| --- | --- | --- | --- | --- | --- |
| **การมีส่วนร่วมของครู****ในการประกันคุณภาพการศึกษา** | **แหล่งความแปรปรวน** | **df** | **ss** | **ms** | **F** |
| 1. ด้านการวางแผน | ระหว่างกลุ่มภายในกลุ่มรวม | 2238240 | 2.66114.16116.82 | 1.330.48 | 2.773 |
| 2. ด้านการดำเนินงาน3. ด้านการตรวจสอบ4. ด้านการปรับปรุง**ภาพรวม** | ระหว่างกลุ่มภายในกลุ่มรวมระหว่างกลุ่มภายในกลุ่มรวมระหว่างกลุ่มภายในกลุ่มรวมระหว่างกลุ่มภายในกลุ่ม | 2238240223824022382402238 | 0.8469.4670.301.21126.60127.814.4287.4691.881.4783.43 | 0.4180.2920.6050.5322.210.3670.7320.351 | 1.4341.1376.014\***2.089** |
|  | รวม | 240 | 84.89 |  |  |

\*มีนัยสำคัญทางสถิติที่ระดับ .05

จากตาราง 3 พบว่า ค่า F ไม่มีนัยสำคัญทางสถิติที่ระดับ . 05 ทั้งภาพรวมและรายด้าน ยกเว้นด้านการปรับปรุง แสดงว่า ครูที่มีประสบการณ์ในการปฏิบัติงานต่างกัน มีส่วนร่วมในการประกันคุณภาพการศึกษา สหวิทยาเขตเบญจสิริ สำนักงานเขตพื้นที่การศึกษามัธยมศึกษาเขต 2 ทั้งภาพรวมและรายด้านไม่แตกต่างกัน ยกเว้นด้านการปรับปรุงที่พบความแตกต่าง จึงทำการทดสอบความแตกต่างคะแนนเฉลี่ยเป็นรายคู่ โดยวิธี Scheffè (ดูตาราง 4)

ตาราง 4 ผลการเปรียบเทียบความแตกต่างคะแนนเฉลี่ยเป็นรายคู่ การมีส่วนร่วมของครูในการประกันคุณภาพการศึกษา สหวิทยาเขตเบญจสิริ สังกัดสำนักงานเขตพื้นที่การศึกษามัธยมศึกษาเขต 2 จำแนกตามประสบการณ์ในการปฏิบัติงาน ด้านการปรับปรุง

|  |  |  |  |  |
| --- | --- | --- | --- | --- |
| **ประสบการณ์****ในการปฏิบัติงาน** |  | **น้อยกว่า 3 ปี** | **3 – 7 ปี** | **มากกว่า 7 ปี** |
|  **4.19** |  | **4.31** | **3.91** |
| น้อยกว่า 3 ปี3 – 7 ปีมากกว่า 7 ปี | 4.194.313.91 | - |  | - | \*- |

\*มีนัยสำคัญทางสถิติที่ระดับ .05

จากตาราง 4 พบว่า ครูที่มีประสบการณ์ในการปฏิบัติงานมากกว่า 7 ปี มีส่วนร่วมในการประกันคุณภาพการศึกษา สหวิทยาเขตเบญจสิริ สังกัดสำนักงานเขตพื้นที่การศึกษามัธยมศึกษาเขต 2 ในด้านการปรับปรุง มากกว่าครูที่มีประสบการณ์ในการปฏิบัติงาน 3-7 ปี ส่วนคู่อื่นๆ ไม่แตกต่างกัน

**สรุปผลและอภิปรายผล**

1. ครูมีส่วนร่วมในการประกันคุณภาพการศึกษา สหวิทยาเขตเบญจสิริ สำนักงานเขตพื้นที่การศึกษามัธยมศึกษาเขต 2 ในภาพรวมและรายด้านอยู่ในระดับมาก ผลการศึกษาการมีส่วนร่วมของครูในการประกันคุณภาพการศึกษา ในภาพรวมอยู่ในระดับมาก เป็นเพราะการประกันคุณภาพการศึกษามีจุดมุ่งหมาย ให้ทุกคนมีส่วนร่วมในการพัฒนาปรับปรุงคุณภาพให้เป็นไปตามมาตรฐานการศึกษา เข้ามามีส่วนร่วมทุกขั้นตอนเพื่อผลักดันให้โรงเรียนมีคุณภาพ สอดคล้องกับประจิน จั่นตอง (2558) กล่าวว่า การสร้างวัฒนธรรมคุณภาพโดยเฉพาะวัฒนธรรมการประกันคุณภาพภายในและรับการประเมินคุณภาพภายนอกเป็นภารกิจหรืองานประจำ โดยเฉพาะการนำผลการประเมินไปใช้ประโยชน์ในการพัฒนาสถานศึกษาอย่างจริงจังและต่อเนื่อง สอดคล้องกับงานวิจัยของอรุณี ศิริสุขไพบูลย์ (2558) ศึกษาเรื่องการมีส่วนร่วมของครูในการประกันคุณภาพภายในของโรงเรียนประถมศึกษา ตำบลวังหว้า อำเภอแกลง สำนักงานเขตพื้นที่การศึกษาประถมศึกษาระยองเขต 2 ผลการวิจัยพบว่า โดยรวมอยู่ในระดับมาก เช่นเดียวกับงานวิจัยของ จีรภา เพชรสงคราม (2554) ศึกษาเรื่อง การมีส่วนร่วมของครูในการพัฒนาการดำเนินงานการประกันคุณภาพการศึกษา โรงเรียนในสังกัดกรุงเทพมหานคร เขตบางขุนเทียน ผลการวิจัยพบว่า โดยรวมอยู่ในระดับมาก เช่นเดียวกับสมาน ชิดรัมย์ (2016) ศึกษาเรื่องปัญหาและการมีส่วนร่วมในการบริหารจัดการศึกษาของคณะกรรมการสถานศึกษาขั้นพื้นฐาน โรงเรียนในอำเภอหนองกี่ สำนักงานเขตพื้นที่การศึกษาประถมศึกษาบุรีรัมย์ เขต 3 ผลการศึกษาพบว่า สำนักงานเขตพื้นที่การศึกษาประถมศึกษาบุรีรัมย์ เขต 3 มีการปฏิบัติในระดับมาก เมื่อพิจารณาเป็นรายด้านสามารถนำมาอภิปรายผล ดังนี้ 1.1 ด้านการวางแผนอยู่ในระดับมาก เป็นเพราะผู้บริหารในสหวิทยาเขตเบญจสิริ สังกัดสำนักงานเขตมัธยมศึกษา เขต 2 ได้เล็งเห็นความสำคัญ โดยผู้บริหารโรงเรียนร่วมการวางแผนตั้งเป้าหมายการดำเนินงาน โดยมีการมอบหมายหน้าที่ให้ครูทุกคนได้มีส่วนร่วมตั้งแต่การศึกษาวิเคราะห์สภาพ บริบท กลยุทธ์ แผนปฏิบัติงาน นโยบายของโรงเรียนในงานประกันคุณภาพ ร่วมรับผิดชอบและดำเนินงานตามที่กำหนดให้มีคุณภาพ กำหนดผู้รับผิดชอบในการปฏิบัติงานด้านต่างๆตามแผนงานที่กำหนด เตรียมความพร้อมบุคลากรให้เห็นความสำคัญและมีเจตคติที่ดีต่องานประกันคุณภาพการศึกษารวมถึงการจัดสรรทรัพยากร เพื่อให้ครูสามารถปฏิบัติหน้าที่ได้อย่างมีประสิทธิภาพ ซึ่งสอดคล้องกับงานวิจัยของอรุณี ศิริสุขไพบูลย์ (2558) ศึกษาเรื่องการมีส่วนร่วมของครูในการประกันคุณภาพภายในของโรงเรียนประถมศึกษา ตำบลวังหว้า อำเภอแกลง สำนักงานเขตพื้นที่การศึกษาประถมศึกษาระยองเขต 2 ผลการศึกษาพบว่าด้านการวางแผนอยู่ในระดับมาก เป็นเพราะการให้ความสำคัญกับการประกันคุณภาพที่ถือเป็นความรับผิดชอบร่วมกันมีส่วนร่วมในการจัดทำแผนกลยุทธ์ 1.2 ด้านการดำเนินงาน อยู่ในระดับมาก เนื่องจากผู้บริหารในสหวิทยาเขต เบญจสิริ สังกัดสำนักงานเขตพื้นที่การศึกษามัธยมเขต 2 และครูมีความตระหนักและให้ความสำคัญในการทำงานประกันคุณภาพการศึกษา โดยมีการจัดโครงการ กิจกรรมที่สอดคล้อง มีการส่งเสริมพัฒนาศักยภาพผู้เรียน พัฒนาสมรรถนะของครู ซึ่งสอดคล้องกับงานวิจัยของอรุณี ศิริสุขไพบูลย์ (2558) ศึกษาเรื่องการมีส่วนร่วมของครูในการประกันคุณภาพภายในของโรงเรียนประถมศึกษา ตำบลวังหว้า อำเภอแกลง สำนักงานเขตพื้นที่การศึกษาประถมศึกษาระยองเขต 2 ผลการศึกษาพบว่า การมีส่วนร่วมในการปฏิบัติงานอยู่ในระดับมาก 1.3 ด้านการตรวจสอบอยู่ในระดับมาก เป็นเพราะผู้บริหารในสหวิทยาเขตเบญจสิริ สังกัดสำนักงานเขตพื้นที่การศึกษามัธยมเขต 2 ได้กําหนดกรอบการประเมินที่ชัดเจน จัดทําเครื่องมือและประเมินที่เหมาะสม ทําให้ผู้บริหารและครูผู้สอน จึงให้ความสําคัญกับการประเมิน มีการนิเทศ ติดตาม ประเมินผลการดำเนินงานและจัดทำรายงานผล ต้องร่วมกันเขียนรายงานการประเมินตนเองตามสภาพที่เป็นตามแต่ละแผนงานโครงการและกิจกรรม ซึ่งสอดคล้องกับงานวิจัยของช่อเพชร เบ้าเงิน (2548) ศึกษาเรื่องการมีส่วนร่วมของครูในกระบวนการประกันคุณภาพภายในสถานศึกษา สังกัดสำนักงานคณะกรรมการศึกษาขั้นพื้นฐาน จังหวัดสุราษฎร์ธานี การศึกษาพบว่า สถานศึกษาให้ครูเข้ามีส่วนร่วมในการตรวจสอบและทบทวนเรื่องการกำกับและควบคุมในด้านต่างๆ อยู่ในระดับมาก ได้แก่ การกำกับและควบคุมการพัฒนาบุคลากรทางการศึกษา การปฏิบัติงานให้เป็นไปตามแผนการเรียนหลักสูตรและการวัดผล การประเมินผลการเรียนการสอน เช่นเดียวกับงานวิจัยของประครอง มิทะลา (2549) ศึกษาเรื่องการมีส่วนร่วมในการดำเนินงานประกันคุณภาพภายในสถานศึกษา ของคณะกรรมการสถานศึกษาขั้นพื้นฐาน สังกัดสำนักงานเขตพื้นที่การศึกษาหนองคาย เขต 2 ผลการศึกษาพบว่า การมีส่วนร่วมในการดำเนินงานการประกันคุณภาพภายในสถานศึกษา ด้านการประเมินคุณภาพการศึกษาอยู่ในระดับมาก 1.4 ด้านการปรับปรุงอยู่ในระดับมาก เนื่องจากสถานศึกษาในสหวิทยาเขตเบญจสิริ สังกัดสำนักงานเขตพื้นที่การศึกษามัธยมเขต 2 ให้ความสําคัญกับการนําผลการประเมินมาปรับปรุงการดําเนินงานของบุคลากร อีกทั้งยังให้ความสําคัญในการตรวจสอบทบทวนผล การดําเนินงานตามแผน และยังนําแผนการประเมินไปใช้ในการวางแผนพัฒนาคุณภาพการศึกษา ผู้บริหารและครูเห็นความสําคัญของการนำผลการประเมินไปใช้ปรับปรุงการปฏิบัติงานตนเองและนำไปใช้ในการวางแผนพัฒนาคุณภาพการศึกษาในปีการศึกษาต่อไป ซึ่งสอดคล้องกับงานวิจัยของสถาพร ถาวรอธิวาสน์ และคณะ (2557) วิจัยเรื่องการมีส่วนร่วมในการประกันคุณภาพการศึกษาของบุคลากร มหาวิทยาลัยราชภัฏจันทรเกษม ผลการศึกษาการศึกษาการมีส่วนร่วมในการประกันคุณภาพการศึกษาของบุคลากรมหาวิทยาลัยราชภัฏจันทรเกษม พบว่า บุคลากรมีส่วนร่วมมากที่สุดคือ ขั้นการนำผลการประเมินมาปรับปรุงงาน

 2. ผลการเปรียบเทียบการมีส่วนร่วมในการประกันคุณภาพการศึกษา สหวิทยาเขตเบญจสิริ สังกัดสำนักงานเขตพื้นที่การศึกษามัธยมศึกษาเขต 2 ซึ่งจำแนกตามระดับการศึกษา และประสบการณ์ในการปฏิบัติงาน อภิปรายผลดังนี้ ครูที่มีระดับการศึกษาแตกต่างกันมีส่วนร่วมของครูในการประกันคุณภาพการศึกษา โดยภาพรวมและรายด้านไม่แตกต่างกัน และครูที่มีประสบการณ์ในการปฏิบัติงานต่างกันมีส่วนร่วมในการประกันคุณภาพการศึกษาทั้งภาพรวมและรายด้านไม่แตกต่างกัน ยกเว้นด้านการปรับปรุงที่พบความแตกต่าง 2.1 ครูที่มีระดับการศึกษาแตกต่างกันมีส่วนร่วมในการประกันคุณภาพการศึกษา ไม่แตกต่างกัน เนื่องจากการดำเนินงานประกันคุณภาพการศึกษาเป็นงานที่ครูทุกคนต้องมีส่วนร่วมในการดำเนินงานเพื่อให้บรรลุวัตถุประสงค์ตามเป้าหมาย ซึ่งสอดคล้องกับงานวิจัยของศศิธร เจริญพันธุวงศ์ (2562) ศึกษาเรื่องการมีส่วนร่วมในการบริหารงานของครูในโรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษาเขต 32 ผลการศึกษาพบว่าครูที่มีระดับการศึกษาระดับปริญญาตรีและสูงกว่าปริญญาตรี มีส่วนร่วมในการบริหารงานของครูในโรงเรียนมัธยมศึกษา สังกัดสำนักงานเขตพื้นที่การศึกษาเขต 32 โดยรวมและรายด้านไม่แตกต่างกัน 2.2 ครูที่มีประสบการณ์ในการปฏิบัติงานต่างกัน มีส่วนร่วมในการประกันคุณภาพการศึกษา 2 ทั้งภาพรวมและรายด้านไม่แตกต่างกัน เนื่องจากครูที่มีอายุน้อยกว่ามีความคิดและกระบวนการเรียนรู้แนวใหม่ มีการศึกษาข้อมูลการจัดทําระบบประกันคุณภาพได้ดี แตกต่างจากครูที่มีประสบการณ์มานานๆ อาศัยประสบการณ์ความรู้รอบตัวเป็นหลักในการดําเนินงาน ซึ่งสอดคล้องกับงานวิจัยของจีรภา เพชรสงคราม(2554) ศึกษาเรื่อง การศึกษาการมีส่วนร่วมของครูในการพัฒนาการดำเนินงานประกันคุณภาพการศึกษา โรงเรียนในสังกัดกรุงเทพมหานคร เขตบางขุนเทียน ผลการศึกษาพบว่า ครูที่มีประสบการณ์ทำงานมากกว่า 15 ปี มีส่วนร่วมสูงกว่าครูที่มีประสบการณ์ทำงานน้อยกว่า 10 ปี

**ข้อเสนอแนะ**

ข้อเสนอแนะการนำผลการวิจัยไปใช้

1. ด้านการมีส่วนร่วมในการวางแผน ควรเปิดโอกาสให้ครูมีส่วนร่วมในการแต่งตั้งคณะกรรมการประกันคุณภาพการศึกษาและกำหนดบทบาทหน้าที่ของคณะกรรมการภายในเพิ่มมากขึ้น
2. ด้านการมีส่วนร่วมในการดำเนินงาน ควรให้ครูมีส่วนร่วมในการปฏิบัติตามแผนงานเพื่อให้บรรลุเป้าหมาย
3. ด้านการมีส่วนร่วมในการตรวจสอบ ควรให้ครูมีส่วนร่วมในการจัดหาจะทำเครื่องมือที่ใช้ในการประเมินผลการดำเนินงานตามแผนงานโครงการในการประกันคุณภาพการศึกษา
4. ด้านการมีส่วนร่วมในดำเนินงานให้เหมาะสม ควรเปิดโอกาสให้ครูมีส่วนร่วมในการจัดทำแผนปรับปรุง ตามสถานศึกษาตามคณะกรรมการตรวจสอบ

ข้อเสนอแนะในการวิจัยครั้งต่อไป

1. ควรศึกษาปัจจัยที่ส่งผลต่อการประกันคุณภาพการศึกษา ในหลากหลายกลุ่ม เพื่อให้ได้มุมมอง 360 องศา
2. ควรศึกษาการมีส่วนร่วมของครูที่มีต่อการประกันคุณภาพของโรงเรียนในกรุงเทพมหานคร ทุกสังกัด
3. ควรศึกษาประสิทธิภาพในการประกันคุณภาพการศึกษาของผู้บริหารและครู โรงเรียนในสังกัดสำนักงานเขตพื้นที่การศึกษามัธยมศึกษาเขต 2

**เอกสารอ้างอิง**

กระทรวงศึกษาธิการ. (2544). พระราชบัญญัติการศึกษาแห่งชาติพ.ศ.2542 และที่แก้ไขเพิ่มเติม (ฉบับที่ 2) พ.ศ. 2545.

กาญจะณี เนียมจันทร์. (2561). **การมีส่วนร่วมของผู้บริหารและครูในการประกันคุณภาพภายในสถานศึกษา โรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษา เขต 10 จังหวัดประจวบคีรีขันท์.** วิทยานิพนธ์

 ศึกษาศาสตรมหาบัณฑิต การบริหารการศึกษา มหาวิทยาลัยรามคำแหง.

แจ่มจันทร์ ฉายเสมแสง. (2557) .**ความสัมพันธ์ระหว่างการมีส่วนร่วมในการดำเนินงานประกันคุณภาพภายในกับผลการประเมินคุณภาพในโรงเรียนมัธยมศึกษาขนาดเล็ก สังกัดสำนักงานเขตพื้นที่การศึกษามัธยมศึกษา เขต 24**. วิทยานิพนธ์ครุศาสตรมหาบัณฑิต มหาวิทยาลัยราชภัฎร้อยเอ็ด.

จีรภา เพชรสงคราม. (2554). **การศึกษาการมีส่วนร่วมของครูในการพัฒนาการดำเนินงานการประกันคุณภาพโรงเรียนในสังกัดกรุงเทพมหานคร เขตบางขุนเทียน**. สารนิพนธ์ บัณฑิตวิทยาลัย มหาวิทยาลัยศรีนครินทรวิโรฒ.

ช่อเพชร เบ้าเงิน. (2548). **การมีส่วนร่วมของครูในกระบวนการประกันคุณภาพภายในสถานศึกษา สังกัดสำนักงานคณะกรรมการศึกษาขั้นพื้นฐาน จังหวัดสุราษฎร์ธานี.** กศ.ด.(การบริหารศึกษา).มหาวิทยาลัยราชภัฎสุราษฎร์ธานี.

ละม่อม ชิณภา. (2559). **ความรู้และการมีส่วนร่วมของผู้บริหารสถานศึกษาและครูที่มีต่อการดำเนินงานการประกันคุณภาพการศึกษาภายในของสถานศึกษาสังกัดสำนักงานเขตพื้นที่การศึกษาประถมศึกษาร้อยเอ็ด เขต 2**. วิทยานิพนธ์ครุศาสตรมหาบัณฑิต มหาวิทยาลัยราชภัฎบุรีรัมย์.

สำนักวิชาการและมาตรฐานการศึกษา สำนักงานคณะกรรมการการศึกษาขั้นพื้นฐานกระทรวงศึกษาธิการ. (2550). **แนวทางการนำมาตรฐานการศึกษาขั้นพื้นฐานสู่การปฎิบัติ.** กรุงเทพ**ฯ :** โรงพิมพ์ชุมนุมสหกรณ์การเกษตรแห่งประเทศไทย.

สำนักงานเขตพื้นที่การศึกษามัธยมศึกษาเขต 2. (2562). **รายงานผลการดำเนินงาน และแผนปฏิบัติการประจำปีงบประมาณ**

**พ.ศ.2562.** สืบค้นวันที่ 13 มีนาคม 2563 จากเว็บไซต์ <http://www.secondary2.obec.go.th/sesao2/>.

สถาพร ถาวรอธิวาสน์. (2557). **การมีส่วนร่วมในการประกันคุณภาพการศึกษาของบุคลากร มหาวิทยาลัยราชภัฎจันทรเกษม.**

มหาวิทยาลัยราชภัฎจันทรเกษม.

 สุวิทย์ เมษินทรีย์. (2560). **การบริหารการศึกษาเพื่อร่วมสร้างประเทศไทย 4.0**. สืบค้นเมื่อวันที่ 13 มีนาคม 2563 จากเว็บไซต์<http://www.edu.chula.ac.th/edcomm/edcomm04-60.pdf>.

โสวัฒน์ วลัยศรี. (2552). **การดำเนินงานประกันคุณภาพการศึกษาตามมาตรฐานการศึกษาขั้นพื้นฐาน สังกัดสำนักงานเขตพื้นที่การศึกษาร้อยเอ็ด เขต 2.** ปริญญา ค.ม. (การบริหารการศึกษา) มหาวิทยาลัยราชภัฎมหาสารคาม.

อรุณี ศิริสุขไพบูลย์. (2558). **การศึกษาการมีส่วนร่วมของครูในการประกันคุณภาพภายในของโรงเรียนประถมศึกษาตำบลวังหว้าอำเภอแกลงสำนักงานเขตพื้นที่การศึกษาประถมศึกษาระยองเขต 2**. มหาวิทยาลัยบูรพา.

 Cohen, L.,Manion, L., & Morrison, K (2011). **Research method in education** **(7th ed.).** New York: Rutldge